open-index/open-wikipedia-markdown huggingface dataset:
Žalúdočný inhibičný peptid

**Žalúdočný inhibičný peptid** (tiež **gastrický inhibičný polypeptid**, **GIP**, **inzulínotropný polypeptid závislý na glukóze**, **glukóza-dependentný inzulínotropný polypeptid**) je inkretín, gastrointestinálny hormón vylučovaný K-bunkami tenkého čreva, ktoré sa nachádzajú v duodene a jejune. GIP inhibuje vyplavenie žalúdočnej šťavy, znižuje pohyblivosť žalúdka, zvyšuje sekréciu inzulínu po konzumácii glukózy a inhibuje uvoľňovanie gastrínu a pôsobí ako antagonista gastrínu. Vylučovanie GIP je vyvolané natráveninou lipidov (mastných kyselín a triacylglycerolov), proteínov a sacharidov (glukóza).

## Štruktúra
Gastrický inhibičný polypeptid má 42 aminokyselín. Väčšinu sekvencie tvorí alfa-helix, konce peptidu sú neštruktúrované. Vo februári 2025 bolo v databáze PDB celkom päť štruktúr samotného peptidu (, , , , ) a tri štruktúry, kde je peptid viazaný na receptor (, , ).

## Referencie

## Pozri aj
* Inkretín
* Dipeptidylpeptidáza 4
* Agonista receptora pre glukagónu podobný peptid 1

Kategória:Hormóny
Kategória:Gastroenterológia
Kategória:Diabetes mellitus
Katarína Krajčovičová (herečka)

**Katarína Krajčovičová** (* 1999, Bratislava) je slovenská televízna herečka.

Pochádza z Bratislavy. Navštevovala tu gymnázium na Grösslingovej 18 a je absolventkou herectva na Divadelnej fakulte VŠMU v Bratislave. V opustenej budove bývalého JRD v Lamači spolu s Viktóriou Harkabus Jurištovou budú otvárať svoje nové Divadlo v stodole.

## Filmografia
### Filmy
* *[[Tri zlaté dukáty]]* (2023)

### TV seriály
* 2010: *[[Panelák (seriál)|Panelák]]* (Miroslava „Mirka“ Prieložná, S06E01 – S16)
* 2022: *[[Svätý Max]]* (E04-10)
* 2022: *[[Druhá šanca (seriál z roku 2022)|Druhá šanca]]* (S01E05)
* 2024: *[[Čas nádejí]]* (Irena, E01, 04-08)
* 2024: *[[Príliš veľa lásky]]* (Sofia, E01-08)
* 2024: *[[Najvyšší čas (seriál)|Najvyšší čas]]*
* 2024: *[[Dotyk života]]* (E03)

## Referencie

## Externé odkazy
*

Kategória:Slovenské televízne herečky
Kategória:Osobnosti z Bratislavy
Kategória:Absolventi Divadelnej fakulty Vysokej školy múzických umení
Lineárny obal

**Lineárny obal** množiny vektorov vo vektorovom priestore je množina všetkých ich lineárnych kombinácií. Ak je daná podmnožina S vektorového priestoru V, jej lineárny obal sa označuje ako \operatorname{span}(S) alebo \langle S \rangle.

## Definícia
Ak S = \{ v_1, v_2, \dots, v_n \} je konečná množina vektorov vo V, potom:

:
\operatorname{span}(S) = \left\{ \sum_{i=1}^{n} \alpha_i v_i \mid \alpha_i \in \mathbb{K} \right\}


kde \mathbb{K} je pole skalárov, nad ktorým je definovaný priestor V.

## Vlastnosti
* Lineárny obal S je vždy vektorový podpriestor V.
* Ak S obsahuje bázu V, potom \operatorname{span}(S) = V.
* Najmenší podpriestor obsahujúci S je práve \operatorname{span}(S).

## Príklady
* V Euklidovskom priestore \mathbb{R}^2 množina dvoch lineárne nezávislých vektorov generuje celý priestor \mathbb{R}^2.
* Ak S obsahuje len jeden vektor v \neq 0, potom \operatorname{span}(S) je priamka prechádzajúca bodom v a nulovým vektorom.

## Súvisiace pojmy
* Lineárna nezávislosť
* Báza (vektorový priestor)
* Vektorový priestor

## Referencie

Kategória:Lineárna algebra
Katarína Krajčovičová

**Katarína Krajčovičová** môže byť:

* slovenská fotografka (* 1952), pozri Katarína Krajčovičová (fotografka)
* slovenská spisovateľka a poetka (* 1962), pozri Katarína Krajčovičová (poetka)
* slovenská filmová režisérka a animátorka (* 1982), pozri Katarína Krajčovičová (režisérka)
* slovenská biologička, ekologička, zoologička, arachnologička (* 1983), pozri Katarína Krajčovičová (arachnologička)
* slovenská televízna herečka (* 1999), pozri Katarína Krajčovičová (herečka)

## Referencie

Krajčovičová, Katarína
Ludovic Cruchot

**Ludovic Cruchot** je fiktívna postava strážmajstra vytvorená Jeanom Giraultom a Richardom Balduccim. Postava sa objavila celkom v šiestich filmoch série o Žandároch a vždy ju stvárnil francúzsky herec Louis de Funès.

## O postave
Cruchot je energický, konzervatívny cholerik, ktorý sa neúnavne snaží vybudovať svoju kariéru. Keď bol povýšený zo svojej funkcie na vidieku, aby slúžil ako seržant žandárstva v Saint-Tropez na populárnej francúzskej riviére, vidí príležitosť, no zároveň čelí mnohým výzvam, s ktorými musí bojovať v meniacom sa svete 60. rokov. V treťom diele sa postava žení s Joséphou, ktorá si dobre rozumie s jej dcérou Nicole Cruchotovou. V diele *Žandár a žandárky* sa ukázalo že sa narodil 31. júla v Courbevoie.

## Rodina

* V prvých troch filmoch stvárnila Cruchotovú dcéru Geneviève Grad. V ďalších dieloch sa postava už neobjavuje.
* Strážmajstrovu ženu hrala vo filmoch *Žandár sa žení*, *Žandár vo výslužbe* a *Žandár a žandárky* Claude Gensacová. V snímke *Žandár a mimozemšťania* ju stvárnila herečka Maria Mauban.

## Filmy
* 1962: *Žandár zo Saint Tropez*
* 1965: *Žandár v New Yorku*
* 1968: *Žandár sa žení*
* 1970: *Žandár vo výslužbe*
* 1979: *Žandár a mimozemšťania*
* 1982: *Žandár a žandárky*

## Referencie

## Iné projekty

## Externé odkazy
*Osobnosti.cz

Kategória:Fiktívni policajti
Kategória:Filmové postavy
Kategória:Žandári (filmová séria)
Kristína Sisková

**Kristína Sisková** (* 25. júl 1998, Poprad) je slovenská herečka.

Je absolventkou Súkromného konzervatória v Nitre a Vysokej školy múzických umení v Bratislave.

## Filmografia
* 2018: *[[Oteckovia]]*
* 2020: *[[Nový život]]* (S02E04–06)
* 2021: *[[Nemocnica (seriál)|Nemocnica]]* 
* 2022: *[[Druhá šanca]]* (S01E06, 12–13)
* 2023: *[[Víťaz (seriál)|Víťaz]]* (E01–06)
* 2023: *[[Einstein (slovenský seriál)|Einstein]]* (E03 – „Gravitácia“ – Petra)
* 2024: *[[Zrada (slovenský seriál)|Zrada]]* (E01–10)
* 2025 – súčasnosť: *[[Sľub (seriál)|Sľub]]* (Andrea Marková)

## Zdroje
* 
* Kristína Sisková na stránke TV Markíza
*
*

Kategória:Slovenské herečky
Kategória:Osobnosti z Popradu
Pražský mier (1635)

[náhľad|Ján Juraj I. ([15851656) ako saské knieža.]]
[náhľad|[Ferdinand II. (Svätá rímska ríša)|Ferdinand II. Habsburský (15781637) ako rímsko-nemecký cisár (16191637), český (16171637) a uhorský kráľ (16181637) na olejomaľbe Georga Pachmanna.]]
**Pražský mier** bola mierová zmluva uzavretá dňa 30. mája roku 1635 v meste Praha na území Krajín koruny českej. Jeho hlavnými aktérmi boli rímsko-nemecký cisár Ferdinand II. Habsburský a saské knieža Ján Juraj I.

## Zhabané majetky vrátené
Mierové podmienky deklarovali *de facto* zrušenie platnosti tzv. reštitučného ediktu z roku 1629, čím si protestantské kniežatá mohli ponechať vo svojom vlastníctve územia a to na ďalších štyridsať rokov, ktoré vlastnili k 12. novembru roku 1627.

## Titul pre budúcu európsku mocnosť
Pražský mier bol z hľadiska jeho podmienok v oblasti diplomacie známy taktiež vďaka tomu, že stanovil prenesenie hodnosti kurfistva z Falcka na Bavorsko. Zároveň podporil Brandenbursko a to v rámci územného rastu, keďže táto krajina mohla získať pod svoju vládu geografickú oblasť Pomoranska. Zároveň došlo k navráteniu území voči vojvodom z Meklenburska a Lotrinska.

## Referencie

## Literatúra
* SKŘIVAN, Aleš: *Lexikon světových dějin 1492–1914*. Praha 2002.
* TEEPLE, John B. *Kronika svetových dejín*. Preklad Lucia Benediková a kol. Bratislava : Ikar, 2004. 666 s. ISBN 80-551-0870-6.
* BEIER, Brigitte a kol*. Kronika svetových dejín*. Preklad Pavol Valachovič et al. 1. slov. vyd. [Bratislava] : Fortuna Print, 2004. 640 s. ISBN 80-89144-31-4. 
* KRŠÁK, Pavol. *Ottov historický atlas Slovensko*. tretie. vyd. Praha : Ottovo nakladatelství, s.r.o., 2015. ISBN 978-80-7360-834-7. 
* ŠVIHRAN, Ladislav. *Kto nám vládol*. 2. preprac. a dopl. vyd. Bratislava : Perfekt, 2016. 271 s. ISBN 978-80-8046-734-0.

## Pozri aj
* Tridsaťročná vojna 
* Švédska vojna (1630 až 1635) 

## Zdroj

Kategória:Mierové zmluvy
Kategória:Tridsaťročná vojna
Kategória:1635
Turecké

**Turecké** je krátky vodný tok vo Veľkej Fatre na území okresu Ružomberok. Je to ľavostranný prítok Ľubochnianky s dĺžkou približne 2,5 km a je tokom IV. rádu. Preteká územím Národného parku Veľká Fatra.

## Priebeh toku
Potok pramení v severnej časti Veľkej Fatry, v geomorfologickom podcelku Lysec., na juhovýchodnom úbočí Nižnej Lipovej (), v nadmorskej výške približne 

Prameň sa nachádza v lesnom poraste v závere doliny Baznitá. V hornej časti potok tečie spočiatku na juh, popod svahy Príslopu (), postupne sa stáča na juhovýchod popod Balcovú (), kde priberá ľavostranný prítok z jej svahov. Onedlho, v lokalite Tureckô, priberá najvýznamnejší, pravostranný prítok spod turčianskej vetvy veľkofatranského hrebeňa na úpätí Chládkového () a sedla Príslop. Na strednom toku sa postupne stáča na východ a priberá potok z dolinky Vyšná Stúrovka. Na dolnom toku pokračuje dolinou Turecké a vteká do Ľubochnianskej doliny, kde križuje lesnú cestu a pri horárni Salatín sa v nadmorskej výške približne  vlieva ľavostranne do Ľubochnianky. Potok patrí do povodia rieky Váh.  

Potok pramení a preteká katastrálnym územím obce Ľubochňa v okrese Ružomberok v Žilinskom kraji.

## Referencie

## Pozri aj
* Veľká Fatra
* Lysec (geomorfologický podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Veľkej Fatre
Kategória:Povodie Váhu
Kategória:Vodné toky v okrese Ružomberok
Astra kopijovitá

**Astra kopijovitá** (iné názvy: **astra kopijovitolistá**, **astra kopijolistá**, ) je druh trvácej byliny rodu astra, z čeľade astrovité (*Asteraceae*). Jej prirodzený areál zahŕňa oblasti od Severnej Ameriky po severné Mexiko.

## Opis
Astra kopijovitá je trváca klonálna bylina s podzemnými plazivými výbežkami, s priamou byľou. Prízemné listy sú stopkaté, čepeľ je oválna až obrátene kopijovitá, zúbkato pílkovitá. Horné listy sú sediace, postupne sa zmenšujúce, prechádzajúce do listeňov, čepeľ je obrátene kopijovitá až čiarkovitá. Lúčovité úbory sú usporiadané v strapcovitých až metlinovitých súkvetiach. Plodmi sú obrátene vajcovité nažky s chocholcom.

Na Slovensku sa vyskytuje iba poddruh astra kopijovitá pravá (*Symphyotrichum lanceolatum subsp. lanceolatum*).

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
* *[[Symphyotrichum lanceolatum var. hesperium]]* 
* *[[Symphyotrichum lanceolatum var. hirsuticaule]]* 
* *[[Symphyotrichum lanceolatum var. interior]]* 
* *[[Symphyotrichum lanceolatum subsp. lanceolatum]]*
* *[[Symphyotrichum lanceolatum var. latifolium]]* 

## Referencie

## Iné projekty

Kategória:Flóra na Slovensku
kopijovitá
Kategória:Trvalé rastliny
Kategória:Nepôvodné druhy rastlín
Slavomír Surový

**Slavomír Surový** (* 24. september 1971, Brezno) je slovenský bývalý podnikateľ a bývalý člen zločineckej skupiny černákovci. Pochádza z Brezna. V zločineckej skupine Mikuláša Černáka pôsobil niečo málo cez rok a pól, kde mal vykonávať funkciu šoféra. Bol neformálnym majiteľom autoservisu Sudan v Brezne, kde bola ako oficiálna majiteľka označená jeho manželka Daniela Surová. V roku 2011 bol právoplatne odsúdený za vraždu Petra Klešča, ktorý bol ochrankárom Róberta Holuba.

## Členstvo v skupine
**Surový** v rozhovore tvrdí, že sa s Mikulášom Černákom spoznal v jeho fitness centre, kde chodil kvôli rehabilitáciam pre autonehodu v ktorej si zlomil obe nohy.Pôsobil tam neskôr ako trenér, SBS-kár v Černákovej firme Security-3, a nakoniec ako šofér. Mikuláš Černák o ňom tvrdil, že bol takzvaný štartér, čo znamená, že skúšal či autá po štarte nevybuchnú, toto tvrdenie Surový popiera. Mal vidieť niekoľko skutkov, medzi nimi aj brutálnu vraždu expolicajta Gustáva Slivenského, kde mal niesť odrezanú hlavu vo vedre, predtým ako mala byť daná s policajnou čapicou na strechu auta v Popradskom sídlisku. Ďalej napríklad vraždu Imricha Oláha, mal byť zabitý Mikulášom Černákom, ktorý mal použiť kábel na udusenie v kancelárii firmy Security-3. Surový však nemohol pre strach o svoj život a vlastnú rodinu nahlásiť ani jeden z týchto skutkov. 

## Rozsudok za vraždu
V roku 2011 bol právoplatne odsúdený za vraždu Petra Klešča, ktorý bol ochrankárom Róberta Holuba. V ústave na výkon trestu strávil bez mála 12 rokov, bol podmienečne prepustený. Vinu odzačiatku popiera. Tvrdí, že bol neprávom odsúdeny na jednej výpovedi taktiež bývalého člena podsvetia Alexandra Horvátha, ktorý ku nej bol prinúteny vyšetrovateľom Stanislavom Radom, ktorý sa neskôr pokúsil vylúpiť banku. Jeho alibi potvrdzujú samotní aktéri, ktorí skutok vykonali (Karol Szatmary, Albin Sisák a Alojz Kromka). Jeho neúčasť potvrduje aj samotný bývalý boss banskobystrického podsvetia Mikuláš Černák. Surový o sebe sám tvrdí, že je obeť justičného omylu, a niekoľko rokov sa snaží o obnovu konania, ktorá postúpila do pokročilého štádia. V momentálnej chvíli bola zamietnutá okresným súdom Prešov, ale ráta sa, že sa Surový odvolá na krajský súd, a podľa jeho slov, bude aj ďalej postupovať na Ústavný súd SR alebo aj Európsky súd pre ľudské práva.

## Referencie

## Externé odkazy
* Rozhovor so Slavomírom Surovým – youtube

Kategória:Slovenskí podnikatelia
Kategória:Slovenskí zločinci
Kategória:Slovenskí vrahovia
Kategória:Osobnosti z Brezna
Receptor pre glukagónu podobný peptid 1

náhľad|Receptor pre glukagónu podobný peptid 1
**Receptor pre glukagónu podobný peptid 1** (**GLP-1R**, ang. *glucagon like peptide 1 receptor*) je integrálny membránový proteín so signalizačnou funkciou, patrí k receptorom spriahnutým s G proteínom. Endogénnym ligandom viažucim sa na GLP-1R je glukagónu podobný peptid 1, tento receptor je aktivovaný aj proteínom exendínom z jaštera kôrnatec gila a liečivami zo skupiny glutidov, ktoré sú agonistami receptora pre glukagónu podobný peptid 1, kam patrí semaglutid a tirzepatid.
náhľad|Signalizačné kaskády GIPR a GLP-1R

## Signalizačná kaskáda GLP-1R
Väzba ligandu na GLP-1R aktivuje receptor zmenou jeho konformácie, čo vyvolá aktiváciu spriahnutého stimulačného G proteínu, ktorý aktivuje enzýmovú aktivitu adenylátcyklázy, ktorá premenou ATP na cAMP zvýši koncentráciu tohto druhého posla v bunke. Cyklické AMP sa viaže na proteínkinázu A (PKA) a na výmenný proteín priamo aktivovaný cAMP (EPAC2). Aktivovaný proteínkiunáza fosforyluje KATP-kanál a  Kv-kanál, čím ich inaktivuje, zabráni pumpovaniu draselných iónov von z bunky, čoho dôsledkom je depolarizácia cytoplazmatickej membrány β-bunky pankreasu. Depolarizácia membrány spôsobí otvorenie napäťovo riadených vápnikových kanálov (VDCC, ang. *voltage gated calcium channel*), čo vyvolá vtok extracelulárneho vápnika do cytoplazmy bunky. Zvýšená koncentrácia vápenatých katiónov v  β-bunke pankreasu spôsobí:

* exocytózu inzulínu (splývanie membrán vezikúl s granulami inzulínu s bunkovou membránou),
* zvýšenú tvorbu ATP v mitochondrii,
* ďalšie zvýšenie aktivity PKA a EPAC2, čím sa vyvolá otvorenie vápnikových kanálov v endoplazmatickom retikule a vtok týchto iónov po koncentračnom gradiente z lumena ER do cytoplazmy,
* aktiváciu transkripcie proinzulínového génu.

## Referencie

## Pozri aj
* Glukagónu podobný peptid 1
* Glukagónu podobný peptid 2
* Žalúdočný inhibičný peptid
* semaglutid
* inkretín
* Agonista receptora pre glukagónu podobný peptid 1

Kategória:Receptory
Nabis

**Nabis** môže byť

* spartský kráľ, pozri Nabis (kráľ Sparty)
* francúzska postimpresionistická skupina, fr. *Les Nabis*, pozri Nabis (umenie)
* latinský názov rodu dravček, pozri dravček
* britská bezpečnostná služba, pozri National Ballistics Intelligence Service
Lineárna nezávislosť

**Lineárna nezávislosť** je v lineárnej algebre vlastnosť množiny vektorov, ktorá vyjadruje, že žiadny z vektorov v tejto množine nie je možné vyjadriť ako lineárnu kombináciu ostatných.

## Motivácia
Predstavme si, že máme niekoľko vektorov v Euklidovskom priestore \mathbb{R}^3. Ak jeden z vektorov možno vyjadriť ako súčet násobkov ostatných, znamená to, že neprináša novú informáciu – je nadbytočný. Napríklad, ak máme vektory

::  v_1 = (1, 0, 0), \quad v_2 = (0, 1, 0), \quad v_3 = (1, 1, 0)   

vidíme, že v_3 je súčtom v_1 a v_2:

::  v_3 = v_1 + v_2. 

Preto tieto tri vektory nie sú lineárne nezávislé.

## Definícia
Nech V je vektorový priestor nad poľom \mathbb{K}. Množina vektorov \{ v_1, v_2, \dots, v_n \} vo V sa nazýva **lineárne závislá**, ak existujú skaláre \alpha_1, \alpha_2, \dots, \alpha_n \in \mathbb{F}, z ktorých aspoň jeden je nenulový, také že:

::  \alpha_1 v_1 + \alpha_2 v_2 + \dots + \alpha_n v_n = 0. 

Ak takáto nenulová kombinácia neexistuje, množina vektorov sa nazýva **lineárne nezávislá**. Ekvivalentne, vektory sú lineárne nezávislé, ak jediná možnosť, ako ich lineárna kombinácia dá nulový vektor, je, že všetky skaláre musia byť nuly:

::  \alpha_1 v_1 + \alpha_2 v_2 + \dots + \alpha_n v_n = 0 \quad \Rightarrow \quad \alpha_1 = \alpha_2 = \dots = \alpha_n = 0. 

## Príklady
* Vektory (1,0) a (0,1) v \mathbb{R}^2 sú lineárne nezávislé, pretože ich jediná lineárna kombinácia, ktorá dá nulový vektor, je triviálna kombinácia s nulovými koeficientmi.  
* Vektory (1,2,3), (2,4,6) a (3,6,9) v \mathbb{R}^3 sú lineárne závislé, pretože každý z nich je len násobkom iného.
* Ak máme viac vektorov, ako je dimenzia priestoru, sú vždy lineárne závislé (napr. štyri vektory v \mathbb{R}^3).

## Vlastnosti
* Každá podmnožina lineárne nezávislej množiny je tiež lineárne nezávislá.  
* Počet vektorov v maximálnej lineárne nezávislej množine sa nazýva dimenzia priestoru.
* Lineárne nezávislé množiny tvoria základ pre bázy vektorových priestorov.

## Súvisiace pojmy
* Lineárna kombinácia
* Báza (vektorový priestor)
* Hodnosť matice

## Referencie

Kategória:Lineárna algebra
Bitka pod hradom Sisak

**Bitka pod hradom Sisak** alebo bitka pri Sisaku, bola ozbrojenou konfrontáciou medzi uhorskými obrancami na jednej strane a osmanskými útočníkmi na strane druhej pod pevnosťou Sisak na území severozápadného Chorvátska. Práve vojenská porážka bosnianskeho pašu Hasana pod touto pevnosťou bola napokon zámienkou na vyhlásenie Pätnásťročnej vojny.

## Predohra
Ešte pred samotnou bitkou došlo k intenzívnemu zhoršeniu zahranično-politických vzťahov medzi Habsburgovcami a Osmanskou ríšou. Stalo sa tak januári roku 1593, keď vypukla janičiarska vzbura v Istanbule, po ktorej bol z miesta vezíra zosadený Siyavuš paša, po ktorom nastúpil Kodža Sinan paša známy vďaka prívlastku „ten najhlavnejší kresťanský neprítel“. Sinan paša prehlásil zadržiavanie tribútu zo strany cisára za porušenie mierovej zmluvy, čím dôsledne oslabil činnosť cisárskeho vyslanca v Istanbule.

## Úvod boja a príchod na pomoc obrancom
Začiatkom 90. rokov 16. storočia očakávala Porta príchod zámienky pre rozpútanie nového ozbrojeného konfliktu. Pomohli jej vojenské aktivity bosnianskeho pašu Hasana, ktorý v rokoch 1591 až 1592 velil osmanskej armáde, ktorá obliehala hrad Sisak na území severozápadného Chorvátska. Dňa 13. júna roku 1593 došlo k tomu, že Hasan paša začal na čele osmanskej armády v sile dvadsaťdvatisíc vojakov obliehať opätovne pevnosť Sisak. Po kratšom čase, presnejšie dňa 22. júna roku 1593 dorazilo na pomoc obliehaným obrancom cisárske vojsko, ktoré napokon úspešne porazilo osmanských útočníkov. Paša Hasan napokon v bitke padol po tom, ako mal v snahe ujsť z bojiska, lenže sa utopil v rieke Kupa.

## Epilóg boja a jeho dôsledky
Vojenský protiútok však označil sultána za porušenie Drinopolského mieru, pričom následne nechal uväzniť cisárovho vyslanca so sprievodom a vyhlásil panovníkovi Rudolfovi II. Habsburskému vojnu. Po uzavretí vojenských príprav zo dňa 29. júla roku 1593 rozhodol Sinan paša pre začatie vojenského pochodu z Istanbulu do Uhorska. Viezol so sebou cisárskeho vyslanca Friedricha Krekwitza ako väzňa, ktorý však po krutých zaobchádzaniach umrel v Belehrade. Odtiaľ tiahla osmanská armáda pod velením Sinana pašu do Vesprímu a Paloty, ktoré dobyla dňa 4. októbra roku 1593 a to po trojdňovom obliehaní. Následne odtiahla osmanská armáda do Budína. Odtiaľ sa vrátila späť do Belehradu na prezimovanie.

náhľad|391x391bod|Hasan paša Predojevič.

## Referencie

## Literatúra
* TURČAN, Vladimír a kol. *Dejiny Slovenska – Dátumy, udalosti, osobnosti*. Bratislava: SLOVART s.r.o., Praha: Libri, 2007. 882 s. ISBN 978-80-8085-596-3.
* MRVA, Ivan; SEGEŠ, Vladimír. *Dejiny Uhorska a Slováci*. 1. vyd. Bratislava : Perfekt, 2012. 397 s. ISBN 978-80-8046-586-5.
* KÓNYA, Peter, a kol. *Dejiny Uhorska : (1000 – 1918)*. [2. vyd.] [Bratislava] : Citadella, 2014. 787 s. ISBN 978-80-89628-59-9.
* SEGEŠ, Vladimír a kol. *Encyklopédia vojen.* Bratislava: Ikar, 2020. 357 s. .

## Pozri aj
* Osmansko-habsburské vojny
* Zoznam vojenských bitiek osmansko-habsburských vojen
* Dlhá turecká vojna (1593 – 1606)
* František I. Nádašdy

## Zdroj

Sisak
Sisak
Sisak
Antivirotikum

[náhľad|Rôzne antivirotiká na terapiu [vírus ľudskej imunitnej nedostatočnosti|HIV]]

**Antivirotikum** je liečivo na terapiu vírusovej infekcie, jej prevenciu alebo útlm množenia vírusu. Antivirotiká neúčinkujú proti baktériám, mykotickým infekciám ani parazitárnym ochoreniam vyvolaných prvokmi, endoparazitmi ani ektoparazitmi. Vzhľadom na to, že vírusy sú vnútrobunkové parazity, ktoré zneužívajú bunkovú mašinériu na svoje množenie, je dizajn a vývoj antivirotík veľmi náročnou disciplínou medicinálnej chémie, čoho dôsledkom nízky počet liečiv v tejto skupine, ich vysoká cena, výraznejšie vedľajšie účinky a náročná terapia.

Prvé antivirotikum, amantadin, bolo povolené v USA v roku 1966. V súčasnosti (2025) existujú antivirotiká iba proti chrípke, opičím kiahňam, koronavírusu SARS-CoV-2, hepatitíde typu B, hepatitíde typu C, HIV, herpetickým vírusom (vírus herpes simplex 1 (HSV1), vírus herpes simplex 2 (HSV2), vírus varicella-zoster (VZV), vírus Epsteina Barrovej (EBV), cytomegalovírus (CMV)). Proti žiadnym iným vírusom antivirotiká neexistujú.

Veľký význam vo vývoji antivirotík zohralo Česko-Slovensko v 20. storočí, najmä prof. Antonín Holý, ktorý prispel svojimi antivirotikami, ktoré sa dodnes používajú, do každej skupiny:

* antivirotiká proti HIV (tenofovir proti rozvoju choroby AIDS, Kaposhiho sarkómu a cytomegalovírusovej retinitíde u ľudí infikovaných HIV)
* antivirotiká proti opičím kiahňam (cidofovir)

* antivirotiká proti herpetickým vírusom:
*# cidofovir (proti cytomegalovírusom spôsobenej retinitíde)
*# duvira (proti herpes simplex 1 vírusu spôsobujúceho opar)
* antivirotiká proti hepatitíde typu B (adefovir).

## Referencie

## Iné projekty


Kategória:Biocídy
Kategória:Liečivá
Preexpozičná profylaxia na prevenciu HIV

[náhľad|Descovy pre liečivý prípravok od firmy [Gilead Sciences s obsahom tenofoviru alafenamidu a emtricitabínu určený na prevenciu infekcie vírusom HIV]]
[náhľad|[Kabotegravir, inhibítor integrázy, je injekčne podávaný PrEP]]
[náhľad|Vaginálny krúžok s [Dapivirín|dapivirínom, ktorý je účinný jeden mesiac.]]**Preexpozičná profylaxia** **na prevenciu HIV** alebo **pre-expozičná profylaxia** **na prevenciu HIV**, skratka **PrEP**, je preventívne zdravotnícke opatrenie vopred urobené na prevenciu proti infekcii vírusom HIV. Ide o užívanie antivirotík zdravým jedincom po tom, čo mu bola laboratórne dokázané, že nie je infikovaný vírusom ľudskej imunitnej nedostatočnosti (HIV) alebo vírusom hepatitídy typu B (HBV). Súčasťou návštevy infektológa je vyšetrenie anamnézy, či je predpis PrEPu opodstatnený, odber krvi na vyšetrenie pečeňových testov (GMT, ALT, AST), obličkových testov (kreatinín). Testy na ostatné pohlavne prenosné choroby sa nerealizujú, kvôli tým je nutné navštíviť dermatovenerológa.

## Formy
Existujú štyri rôzne režimy užívania PrEPu:

* Denný režim: týka sa každodenne perorálne podávaných tabliet s obsahom tenofovir dizoproxil fumarátu a emtricitabínu alebo tabliet s obsahom tenofoviru alafenamidu a emtricitabínu. Podáva sa jedna tableta denne. Iba pre tento režim bola štúdiami dokázaná 99&nbsp;% účinnosť ochrany proti infekcii vírusom HIV.
* Režim „on demand“ (podľa potreby): týka sa perorálne podávaných tabliet s obsahom tenofovir dizoproxil fumatátu a emtricitabínu alebo tabliet s obsahom tenofoviru alafenamidu a emtricitabínu. Podávajú sa dve tablety najneskôr dve hodiny pred sexom a následne jedna tableta po 24&nbsp;hodinách a druhú tableta po 48&nbsp;hodinách. Pre tento režim užívania nebola dokázaná 99&nbsp;% účinnosť ochrany proti infekcii vírusom HIV.
* Dlhodobo účinná injekčná forma PrEPu: táto forma bola schválená americkou FDA (nie je dostupná na Slovensku). Podáva sa každé dva mesiace; prvé dve injekcie sa podávajú v intervale jedného mesiaca. Obsahuje liečivo kabotegravir.
* Vaginálny krúžok: krúžok s obsahom dapivirínu (nie je dostupný na Slovensku)

## Referencie

## Iné projekty

## Externé odkazy
* Pre-expozičná profylaxia proti HIV na Slovensku
* Inječná forma PrEPu schválená FDA 
* Informácie o PrEPe, možnostiach testovania na pohlavne prenosné choroby, liečbe infekcie HIV a psychologickej pomoci pre HIV-pozitívnych pacientov
* Príručka pre pacientov, ktorým bola predpísaná pre-expozičná profylaxia (PrEP) na stránkach Štátneho ústavu pre kontrolu liečiv
* Lenakapavir ako PrEP vo vakcíne 

Kategória:Liečba
Kategória:Epidemiológia
Kategória:AIDS
Philippe Lombard

**Philippe Lombard** (* 9. marec 1972, Francúzsko) je francúzsky novinár, antológ a spisovateľ.

## Životopis
Philippe Lombard sa narodil 9. marca 1972 vo Francúzsku. Po štúdiu práva vydal v roku 1995 svoju prvú knihu venovanú televíznemu seriálu *The Persuaders* (1971) a neskôr sa stal autorom pre rôzne časopisy (*La Vie du Rail*, *Télérama Junior*, *Koalek*, *Kumite*, *Comic Box*, *L'Écran Fantastique* atď.).

Do tlačovej agentúry Plurimédia Spectacles nastúpil v roku 1999 a prevzal zodpovednosť za databázu kín, predtým ako sa v rokoch 2001 až 2002 stal zástupcom šéfredaktora časopisu „Spirit“.

V roku 2005 napísal knihu *OSS 117 les dossiers secrets* do DVD boxu OSS 117 vydavateľstva Gaumont Vidéo. V tom istom roku vydal dve diela s Horizon Illimité v zbierke *Pleins feux: Starsky & Hutch* (napísaný spolu s Pierrem Bannierrom) a *La Pierre Bannierre*.

V roku 2008 vytvoril stránku „Histoires de tournages“, hosťovanú na Devildead.com, ktorá popisuje zákulisie slávnych filmov, ako aj blog „Quantum of Bond“, venovaný Jamesovi Bondovi.

Od roku 2011 sa opäť venuje vydavateľskej činnosti a odvtedy vydáva jednu až štyri knihy ročne. Medzi inými: *Sean Flynn, l'instinct de l'aventure*, *Tintin, Hergé et le cinéma*, *600 Répliques de films à l'usage du quotidien*, *Le Paris de Michel Audiard* et *Pourquoi Sherlock s'appelle Sherlock*.

Popri edičnej činnosti pravidelne spolupracuje na bonusoch DVD edícií ako autor či špecialista na rozhovory (*La Grande Menace*, *Les Oies sauvages*, *Banana Joe*, *On l'appelle Trinita*, *L'Homme de Rio*, *Mélodie en sous-sol*, *Le Clan des Siciliens*, *Le Monocle noir*, *Les Minichroniques de Goscinny*, *Le Silencieux*...). Je tiež pravidelným prispievateľom do časopisov *Schnock*, *Rockyrama* a *Premiere Classics*.

## Referencie

## Iné projekty

## Externé odkazy
* Oficiálny web
* 

## Zdroj

Kategória:Francúzski spisovatelia
Kategória:Francúzski novinári
Tenofovir

náhľad|Tenofovir (PMPA) je acyklický nukleozidfosfonát, ktorý je izostérom deoxyadenozínmonofosfátu (dAMP).
náhľad|Štruktúra tenofoviru disoproxil fumarátu
**Tenofovir** je antivirotikum zo skupiny acyklických nukleozidfosfonátov, účinné proti vírusu HIV a vírusu hepatitídy typu B, ktoré laboratórne pripravil Antonín Holý na Ústave organickej chémie a biochémie (ÚOCHB) vtedajšej Česko-Slovenskej Akadémie vied v Prahe. Tenofovir bol patentovaný v roku 1984, čiže rok po objave vírusu HIV, pričom už v roku 1985 zistil Erik De Clercq na Katolíckej univerzite v Lovani v Belgicku, že tenofovir je účinný proti HIV. Aktivitu tenofoviru proti HIV u ľudí potvrdil John C. Martin z firmy Gilead Sciences.

V súčasnosti sa tenofovir využíva vo forme proliečiv ako tenofovir disoproxil fumarát (TDF), ktorý nemá stereogénne centrum na fosfore, a ako proliečivo tenofovir alafenamid (TAF), ktorý má stereogénne centrum na fosfore a využíva sa iba jeden jeho epimér (diastereoizomér).

## Tenofovir disoproxil fumarát
Tenofovir disoproxil fumarát (TDF) je proliečivo tenofoviru, ktoré vplyvom esteráz odštiepuje izopropylalkohol (ktorý sa následne zoxiduje na acetón a vydýchne sa pľúcami), čo je nasledované spontánnou dekarboxyláciou odchráneného karbonátu, čo vedie na uvoľnenie formaldehydu, čím sa odchránia obidve hydroxylové skupiny fosfonátu.

Liečivé prípravky s obsahom tenofoviru disoproxil fumarátu:

* Viread® bol v roku 2001 schválený v USA ako prvý liek s obsahom tenofoviru disoproxil fumarátu na terapiu infekcie HIV,
* Viread® bol v roku 2008 schválený v USA na liečbu chronickej hepatitídy typu B,
* Truvada® bola v roku 2006 schválená na liečbu AIDS, následne bola schválená aj ako predexpozičná profylaxia ako prevencia infekcie vírusom HIV u zdravých jedincov. Truvada® obsahuje okrem tenofoviru disoproxil fumarátu aj emtricitabín, aby sa zamedzilo vzniku rezincie na liečivo,
* Atripla® je už kombináciou troch antivirotík proti HIV: tenofoviru disoproxil fumarátu, emtricitabínu a efavirenzu. Atripla® zjednodušuje terapiu infekcie HIV na podávanie iba jednej tablety denne, znižuje vírusovú záťaž (počet viriónov na objemovú jednotku krvi) a zvyšuje počet CD4+, ktoré inak HIV likviduje.
* Complera® je schválená v USA a Eviplera® je schválená v EU: obidva lieky kombinujú tri liečivá: tenofovir disoproxil fumarát, emtricitabín a rilpivirin,
* Stribild® kombinuje štyri antivirotiká proti HIV: elvitegravir, kobicistát, emtricitabin a tenofovir disoproxil fumarát.

## Tenofovir alafenamid fumarát
náhľad|Štruktúra tenofoviru alafenamidu
Tenofovir alafenamid fumarát (TAF) je proliečivo tenofoviru, ktoré lepšie preniká do tkanív, vyžaduje menšiu dávku a má menej nežiadúcich účinkov. 

## Referencie

## Pozri aj
* HIV
* AIDS
* predexpozičná profylaxia
* Antonín Holý

Kategória:Základné a špeciálne esenciálne liečivá podľa WHO
Kategória:Étery
Kategória:Estery
Kategória:Puríny
Kategória:Antivirotiká
Kategória:AIDS
Kategória:České vynálezy
Reštitučný edikt

náhľad|Reštitučný edikt

**Reštitučný edikt** predstavoval náboženskú vyhlášku, ktorá bola vydaná a oficiálne ratifikovaná dňa 6. marca roku 1629 a to zásluhou Ferdinanda II. Habsburského (* 1578 – † 1637) ako rímsko-nemeckého cisára, kráľa Čiech a Uhorska. Samotný edikt mal za cieľ odstrániť odlišnosti z podmienok Augsburského mieru z roku 1555. Podmienky samotného ediktu stanovili podľa jeho obsahu to, že práve katolíkom mali byť prinavrátené všetky kláštory a cirkevne majetky, ktoré boli skonfiškované po uzavretí Pasovského mieru v roku 1552. Zároveň platila pre nekatolíkov zásada, že zo zmluvy mali byť vylúčení reformovaní veriaci, keďže podmienky mieru boli platné iba pre luteránov. Okrem iného došlo k tomu, že katolícke ríšske stavy dostali právo rekatolizácie svojich poddaných.

Tento edikt však na druhej strane priniesol v majetkovej stránke isté problémy. Presadenie podmienok samotného ediktu znamenalo nielen rekatolizáciu ostatných častí Svätej ríše rímskej, ale taktiež z politického hľadiska posilnenie cisárskej moci. Vďaka majetkom, ktoré získal samotný cisár Ferdinand II. Habsburský, mohol odmeňovať rodinných príslušníkov a verných prívržencov.

Edikt znamenal následne vyvolanie protestu jednak u protestantských ale i katolíckych veriacich práve z dôvodu obáv z rastu habsburskej moci. Napokon bola platnosť ediktu odvolaná a to po uzavretí Pražského mieru v roku 1635.

## Referencie

## Literatúra
* SKŘIVAN, Aleš: *Lexikon světových dějin 1492–1914*. Praha 2002.
* BEIER, Brigitte a kol*. Kronika svetových dejín*. Preklad Pavol Valachovič et al. 1. slov. vyd. [Bratislava] : Fortuna Print, 2004. 640 s. ISBN 80-89144-31-4.

## Pozri aj
* Tridsaťročná vojna
* Dánska vojna (1620 – 1625)

## Iné projekty

## Zdroj

Kategória:Tridsaťročná vojna
Kategória:1629
Lübecká zmluva

[náhľad|Kópia Lübeckého mieru z roku [1629.]]

**Lübecká zmluva** alebo **Lübecký mier** bola mierová zmluva, ktorá bola uzatvorená dňa 22. mája roku 1629 a to medzi štátnou diplomaciou cisára Ferdinanda II. Habsburského na jednej strane a dánskeho kráľa Kristiána IV. na strane druhej.

Podľa mierových podmienok zahrnutých v obsahu tejto zmluvy bolo jasne deklarované, že cisár Ferdinand II. Habsburský odstúpi od mocensko-politického zasahovania do vnútorných záležitostí Dánskeho kráľovstva. Zároveň bolo stanovené, aby cisárske vojská opustili dánske územia.

Na druhej strane to bol dánsky kráľ Kristián IV., ktorý, taktiež ako cisár Ferdinand II., sa zriekol zasahovania do ríšskych záležitostí pre opätovné získanie stratených majetkov. Okrem tohto sa zriekol cirkevných nárokov na vlastníctvo kláštorov Bremen, Verden a Schwerin.

Z diplomatického hľadiska na európskej pôde došlo k tomu, že práve Dánske kráľovstvo napokon skončilo so svojou účasťou v Tridsaťročnej vojne.

## Referencie

## Literatúra
* SKŘIVAN, Aleš: *Lexikon světových dějin 1492–1914*. Praha 2002.
* BEIER, Brigitte a kol*. Kronika svetových dejín*. Preklad Pavol Valachovič et al. 1. slov. vyd. [Bratislava] : Fortuna Print, 2004. 640 s. ISBN 80-89144-31-4.

## Pozri aj
* Tridsaťročná vojna
* Dánska vojna (1625 – 1629)

## Zdroj

Kategória:Mierové zmluvy
Kategória:Tridsaťročná vojna
Kategória:Lübeck
Astra kopijovitá pravá

**Astra kopijovitá pravá** () je poddruh trvácej byliny rodu astra, z čeľade astrovité (*Asteraceae*). Jej prirodzený areál zahŕňa oblasti od stredovýchodu Spojených Štátov až po Kanadu.

## Opis
Astra kopijovitá pravá je trváca klonálna bylina s dlhými, zvyčajne bielymi podzemnými plazivými výbežkami. Byľ je priama, holá alebo chlpatá, vysoká 30 až 180 cm.

Listy sú tenké, jemné, na rube i líci lysé. Prízemné listy sú stopkaté, čepeľ je oválna až obrátene kopijovitá, zúbkato pílkovitá, na vrchole končistá, dlhá 10 až 80 mm, široká do 20 mm. Horné listy sú sediace, postupne sa zmenšujúce, prechádzajúce do listeňov, čepeľ je obrátene kopijovitá až čiarkovitá, celistvookrajová, na báze poloobjímavá, dlhá 30 až 140 mm, široká do 20 mm.

Zložené súkvetie je strapcovité až metlinovité. Úbory sú lúčovité, v počte 1 až 20, stopkaté, stopka je dlhá 5 až 50 mm. Zákrov je zvončekovitý až valcovitý, troj až šesťradový, s priemerom 3 až 7 mm. Zákrovné listene sú v počte 30 až 60, čiarkovito kopijovité, nerovnako dlhé (vonkajšie sú kratšie ako vnútorné), na okraji suchoblanito lemované, v strede so zelenou kopijovitou plôškou. Lúčovité kvety sú v počte 16 až 40, biele až svetlofialové, lúče sú dlhé do 14 mm. Rúrkovité kvety sú v počte 14 až 40, žlté až fialové, dlhé do 6 mm.

Plodmi sú sivé alebo svetlohnedé, obrátene vajcovité nažky, dlhé do 2 mm. Lúče chocholca sú biele až zlatohnedé, dlhé do 6 mm.

## Rozšírenie
Astra kopijovitá pravá je pôvodná v Severnej Amerike od juhu Spojených Štátov po Kanadu. Sekundárne je zavlečená do Strednej Ameriky, Európy, Afriky, Ázie, Austrálie a Oceánie.

V Európe je v súčasnosti na celom kontinente splanievajúca až naturalizovaná. Na Slovensku sa vyskytuje pozdĺž vodných tokov. Výskyt je zväčša masívny, miestami len roztrúsený. Šíri sa hlavne vegetatívne, pričom vytvára rozsiahle zárasty.

## Ekológia
Astra kopijovitá pravá v pôvodných oblastiach obľubuje svetlé až čiastočne zatienené stanovištia na okraji vodných tokov, v lužných lesoch, na lúkach, pasienkoch, v záhradách a na ruderálnych plochách od nížin po podhorský až horský vegetačný stupeň.

## Referencie

## Iné projekty

## Externé odkazy
* astra kopijovitá pravá  na stránke iNaturalist

Kategória:Flóra na Slovensku
kopijovitá pravá
Kategória:Najmenej ohrozené druhy
Kategória:Trvalé rastliny
Kategória:Nepôvodné druhy rastlín
Kategória:Rastliny s bielymi kvetmi
Kategória:Rastliny so žltými kvetmi
Láska Je Cool

***Láska Je Cool*** je štvrté EP slovenského speváka a producenta Alana Murina. Vyšlo 28. júna 2024 prostredníctvom hudobného vydavateľstva Trueself Records v digitálnej podobe. Nahrávka obsahuje šesť skladieb a spoluprácu s Call Dominikou.

## Zoznam skladieb

## Referencie

## Externé odkazy
* ''Alan Murin – Láska Je Cool'' na Discogs

Kategória:EP Alana Murina
Kategória:EP z 2024
Skalár (matematika)

**Skalár** je v matematike prvok poľa, ktoré sa používa na skalárne násobenie vektorov vo vektorových priestoroch. Skaláry sú najčastejšie reálne alebo komplexné čísla, ale v abstraktnej algebre môžu pochádzať aj z iných polí.

## Definícia
Nech V je vektorový priestor nad poľom \mathbb{K}. Prvky \mathbb{K} sa nazývajú **skaláry**, pričom pre každý vektor v \in V a skalár \lambda \in \mathbb{K} je definovaný jeho skalárny násobok  \lambda v \in V. 

## Príklady
* Vektorový priestor \mathbb{R}^n je definovaný nad poľom \mathbb{R}, takže jeho skaláry sú reálne čísla.
* Priestor \mathbb{C}^n je vektorový priestor nad \mathbb{C}, takže jeho skaláry sú komplexné čísla.
* V množine všetkých matíc  M_{m \times n}(\mathbb{R}) môžeme matice považovať za vektory a reálne čísla za skaláry.
* V priestore spojitých funkcií C([0,1], \mathbb{R}) nad \mathbb{R} sú skaláry opäť reálne čísla.

## Vlastnosti
Ak je V vektorový priestor nad poľom \mathbb{K}, skalárne násobenie z definície vektorového priestoru spĺňa nasledovné vlastnosti. Pre všetky \lambda, \mu \in \mathbb{K} a v, w \in V platí: 

* **Asociatívnosť**:

:: (\lambda \mu) v = \lambda (\mu v). 

* **Distributívnosť vzhľadom na skalárne sčítanie**:

:: (\lambda + \mu) v = \lambda v + \mu v. 

* **Distributívnosť vzhľadom na vektorové sčítanie**:

:: \lambda (v + w) = \lambda v + \lambda w. 

* **Neutrálne prvky**: Ak 1 je jednotkový prvok v \mathbb{K}, platí:

:: 1 v = v.  

## Súvisiace pojmy
* Skalárna veličina
* Vektor (matematika)
* Matica (matematika)
* Tenzor
* Skalárny súčin

## Referencie

Kategória:Lineárna algebra
Kategória:Matematická terminológia
Jedlinský potok

**Jedlinský potok** môže byť:

* potok v povodí Hnilca, pozri Jedlinský potok (prítok Kojšovského potoka)
* potok v povodí Hornádu, pozri Jedlinský potok (prítok Malého Hornádu)
Vlastimil Kročil

Mons. **Vlastimil Kročil** (* 10. máj 1961, Brno, ČSSR) je český rímskokatolícky kňaz a od 19. marca 2015 13. českobudějovický diecézny biskup.

## Život
Pochádza z Modřic, z veriacej rodiny. Vyučil sa elektrikárom a osem rokov pracoval ako elektromontér v kolektoroch. O kňazstve začal vážne uvažovať roku 1982 po návrate zo základnej vojenskej služby, ktorú strávil v Prešove a Bore pri Tachove. Po maturite v roku 1986 sa pokúšal študovať na litoměřickej teologickej fakulte, keď ho však ani tretíkrát neprijali, rozhodol sa v roku 1988 emigrovať do Talianska. Aj keď spočiatku prakticky vôbec nevedel po taliansky, stal sa alumnom Pápežskej koľaje Nepomucenum a po troch týždňoch od svojho príchodu začal študovať na Pápežskej lateránskej univerzite, kde zotrval až do roku 1993. Potom postgraduálne študoval patristickú teológiu na Papežské gregoriánskej univerzite a medzitým dňa 16. júla 1994 prijal v Českých Budějoviciach kňazské svätenie. Po dokončení štúdií v roku 1996 začal vyučovať patristiku a starokresťanskú literatúru na Teologickej fakulte Juhočeskej univerzity a stal sa farským vikárom v Jindřichovom Hradci a okolitých farnostiach (Blažejov, Roseč, Stráž nad Nežárkou, Novosedly nad Nežárkou, Číměř, Horní Pěna, Hůrky, Klášter a Nová Bystřice). Roku 1997 bol ustanovený administrátorom vo Veselí nad Lužnicou, kde zorganizoval opravu kostola Povýšenia sv. Kríža aj farského areálu, v ktorom okrem iného vznikla farská sála.

V roku 2008 získal doktorát teológie na Katolíckej univerzite v Ružomberku, roku 2011 sa stal okrskovým vikárom táborského vikariátu a od 14. septembra 2012 bol tiež kanonikom Katedrálnej kapituly u sv. Mikuláša České Budějovice. Dostal tiež Cenu mesta Veselí nad Lužnicou za rok 2012.

## Biskup
Dňa 19. marca 2015 ho pápež František menoval českobudějovickým diecéznym biskupom. Biskupské svätenie prijal  13. júna 2015 o 10.40 hod. a vzápätí bol intronizovaný. Jeho hlavným svätiteľom bol pražský arcibiskup kardinál Dominik Duka, spolusvätiteľmi boli apoštolský nuncius Mons. Giuseppe Leanza a jeho predchodca Mons. Jiří Paďour OFMCap.. Ako svoje biskupské heslo si zvolil „*Milovať a slúžiť Bohu*“.

Za svoje priority v biskupskom úrade označil dôraz na rodinný život, kňazské povolania a charitu.

V roku 2019 bol kritizovaný za údajnú nečinnosť vo veci vyšetrovania sexuálnych deliktov duchovných v českobudějovickej diecéze.

## Biskupský znak
Celý znak je kombináciou osobného znaku a znaku českobudějovickej diecézy. Znakom diecézy sú tri zlaté jablká na čiernom podklade, ktoré sú všeobecne atribútom patróna diecézy sv. Mikuláša, doplnené striebornou hlavicou s tromi osemcípymi hviezdami. V osobnom znaku je na modrom poli, ktoré symbolizuje vzťah biskupa k mariánskej spiritualite, umiestnený žltý heroldský kríž so zeleným trojlístkom, pripomínajúcim sv. Patrika, misionára a patróna Írska, ktorý je zároveň krstným patrónom biskupa Kročila.

## Referencie

## Iné projekty

## Zdroj

Kategória:Českí rímskokatolícki biskupi
Kategória:Českí rímskokatolícki kňazi
Kategória:Biskupi Českobudějovickej diecézy
Kategória:Kanonici
Kategória:Absolventi Pápežskej lateránskej univerzity
Kategória:Osobnosti z Brna
Norco Bicycles

**Norco Bicycles** je kanadský distribútor a výrobca horských bicyklov, elektrických bicyklov a čiastočne cestných bicyklov sídliaci v Port Coquitlam v Britskej Kolumbií v Kanade. 

## História
náhľad|Elektrobicykel Norco Range C2 z roku 2023
náhľad|Horský bicykel Norco Alpine z roku 1986.
Spoločnosť bola založená v roku 1964 podnikateľom Bertom Lewisom v Britskej Kolumbii v Kanade. Od svojho vzniku sa Norco etablovalo ako jedna z popredných značiek v oblasti horskej cyklistiky a inovácií v dizajne bicyklov.

V prvých rokoch sa spoločnosť zameriavala na výrobu jednoduchých mestských a cestných bicyklov. S rastúcou popularitou horskej cyklistiky sa začiatkom 80. rokoch spoločnosť presunula k výrobe horských bicyklov. Norco bolo jednou z prvých spoločností, ktoré zaviedli celo-odpružené rámy a moderné geometrie bicyklov prispôsobené náročnému terénu.

V 90. rokoch Norco pokračovalo v inovovaní svojich produktov, pričom sa zameralo na vývoj nových materiálov a dizajnov rámov. Spoločnosť bola jednou z prvých, ktorá začala používať hliníkové zliatiny a neskôr uhlíkové vlákná na výrobu ľahkých a pevných rámov. V tomto období začala tiež podporovať profesionálnych jazdcov a sponzorovať cyklistické tímy.

V 21. storočí sa Norco etablovalo ako významný hráč na cyklistickom trhu. Spoločnosť neustále rozširuje svoj sortiment, zahŕňajúci nielen horské bicykle, ale aj cestné elektrické modely. Norco vyvinulo systém *„Ride Aligned“*, ktorý optimalizuje geometriu bicyklov podľa individuálnych potrieb jazdcov.

## Norco Factory Team
Norco Factory Team je profesionálny horsko-cyklistický tím zameraný na disciplíny cross country a zjazd. V súčasnosti tím pozostáva z nasledujúcich jazdcov:

*  Greg Minaar - zjazd
*  Lucas Cruz - zjazd
*  Danny Hart - zjazd
*  Gracey Hemstreet - zjazd
*  Bodhi Kuhn - zjazd
*  Erice van Leuven
*  Lina Frener - zjazd

## Referencie

Kategória:Výrobcovia bicyklov
Kategória:Podniky založené v 1964
Kategória:Podniky v Kanade
Roman Paulus (zápasník)

**Roman Paulus** (* 13. júl 2000) je slovenský zápasník zmiešaných bojových umení (MMA) v ľahkej váhovej kategórií do 70 kilogramov. Bojoval v Oktagone MMA a v Fabriq MMA. Trénuje v Spartakus Fight Gym, kde sú jeho trénermi Attila Végh a Ján Hudák.

Býva považovaný za jeden z najväčších slovenských MMA talentov. Ako profesionálny zápasník odohral v MMA (k 14. 2. 2025) 13 zápasov, z toho 9x vyhral a 4x prehral. Jeho najväčším úspechom je víťazstvo 5. série Oktagon Výzvy (2021).

## Život
Narodil sa v roku 2000. Vyrastal v Pate. V detstve aktívne boxoval a venoval sa aj iným športom. MMA sa (najprv amatérsky, neskôr aj profesionálne) začal venovať keď mal 15 rokov. Od počiatkov sa pripravoval v Spartakus Fight Gym, kde ho trénuje zápasník Attila Végh.

V amatérskej kategórii vyhral 12 zápasov z 13. Ako profesionálny zápasník odohral v MMA (k 14. 2. 2025) 13 zápasov, z toho 9x vyhral. V roku 2021 sa ako najmladší účastník zúčastnil 5. série Oktagon Výzvy, ktorú vyhral. Stal sa tak najmladším víťazom súťaže. Neskôr sa zúčastnil napríklad projektu Oktagon Underground a na prvom podujatí novej organizácie Fabriq MMA.

## Referencie

## Externé odkazy
* štatistiky na sherdog.com

Kategória:Slovenskí zápasníci
Kategória:Súťažiaci v MMA
Passauský mier

náhľad|Pamätná tabuľa Pasovskej zmluvy z roku 1552 na Katedrále svätého Štefana.
**Passauský mier** bola mierová zmluva, ktorá bola uzavretá dňa 2. augusta roku 1552 v meste Pasov (nem. Passau) a to zo strany kurfista Mórica Saského a landgrófa Viliama Hesenského. Panovník Karol V. Habsburský ako cisár Svätej ríše rímskej ju oficiálne ratifikoval dňa 15. augusta roku 1552 v meste Mníchov. Táto zmluva vzišla ako výsledok dohôd ríšskych stavov koncom mája roku 1552 v Pasove. Podľa samotných podmienok tejto zmluvy bolo jasne deklarované, že práve kurfist sa zaprisahal rozpustiť vlastnú protestantskú armádu. Zároveň platilo nariadenie, podľa ktorého bol prepustený Johann Fridrich Saský a Filip Hesenský z vojenského väzenia po zajatí, do ktorého sa dostali po prehratej bitke pri Mühlbergu. Okrem došlo k ustanoveniu všeobecnej milosti a taktiež k zrušeniu územných zmien, ku ktorým došlo v čase vojny. Passauský mier tak znamenal neskôr otvorenie cesty k vytvoreniu Augsburského mieru v roku 1555.

## Referencie

## Literatúra
* SKŘIVAN, Aleš: *Lexikon světových dějin 1492–1914*. Praha 2002.
* BEIER, Brigitte a kol*. Kronika svetových dejín*. Preklad Pavol Valachovič et al. 1. slov. vyd. [Bratislava] : Fortuna Print, 2004. 640 s. ISBN 80-89144-31-4.

## Pozri aj
* Šmalkadská vojna (1546 – 1547)
* Bitka pri Mühlbergu
* Karol V.

## Zdroj

Kategória:Mierové zmluvy
Kategória:1552
Chlorfenolová červeň

**Chlorfenolová červeň** je indikátorové farbivo, ktoré mení farbu zo žltej na fialovú v rozsahu pH 5,4 až 6,8. pH látky je určené záporným logaritmom koncentrácie hydroniových iónov a indikátor mení farbu v dôsledku disociácie vodíkových iónov (H+). Pri UV-Vis je \lambdamax, 572 nm.

## Vlastnosti a použitie

Mechanizmus disociácie chlórfenolovej červene je podobný ako mechanizmus fenolftaleínu, čo znamená, že môže byť použitý ako farebný indikátor. Disociácia hydroxylových a vodíkových atómov vytvára disociovanú schému chlórfenolovej červene na zmenu farby zo žltej na červenú. Vlastnosti pH chlórfenolovej červene sa využívajú na selektívne stanovenie množstva oxidu chloričitého v pitnej vode. Chlorfenolová červeň selektívne reaguje s 0,1–1,9 mg/l oxidu chloričitého pri pH 7. Elektrochemické vlastnosti chlórfenolovej červene umožňujú, aby bola chromogénnou značkou a môže podliehať oxidácii za vzniku niekoľkých fenolových medziproduktov. Bakteriálna hydrolýza substrátu označeného chlórfenolovou červenou produkuje medziprodukty zadržiavajúce chlór na elektródach.

## Referencie

## Zdroj

Kategória:Acidobázické indikátory
Kategória:Benzoxatioly
Kategória:Fenolové farbivá
Kategória:Chlórarény
Kategória:Redoxné indikátory
Kategória:Triarylmetánové farbivá
Heilbronnská liga

[náhľad|292x292pixelů|Založenie Heilbronnskej ligy na kresbe z roku [1842 od neznámeho autora.]]

**Heilbronnská liga** alebo **Heilbronnský spolok** predstavoval spojenecký pakt protestantských stavov na území Svätej ríše rímskej. Dňa 23. apríla roku 1633 došlo k jeho založeniu a to v meste Heilbronn zo strany Axela Gustaffsona Oxenstiernu, grófa z Sördemöre ako švédskeho splnomocnenca na rieke Rýn. Samotný Oxenstierna si tak dokazoval to, že mal v pláne zabezpečiť švédsky mocensko-politický vplyv v nemeckých krajinách. Singatári tejto zmluvy vyjadrili jasný záväzok pre neuzatváranie žiadneho separátneho mieru. Krajiny, ktoré pristúpili k tomuto paktu boli Franský, Švábsky a Hornorýnsky kraj. Navyše Oxenstierna mal v právomoci rozhodovať o vojenských otázkach. Napokon po uzavretí Pražského mieru v roku 1635 došlo k formálnemu rozpusteniu samotného spolku.

## Referencie

## Literatúra
* SKŘIVAN, Aleš: *Lexikon světových dějin 1492–1914*. Praha 2002.
* BEIER, Brigitte a kol*. Kronika svetových dejín*. Preklad Pavol Valachovič et al. 1. slov. vyd. [Bratislava] : Fortuna Print, 2004. 640 s. ISBN 80-89144-31-4.
* SEGEŠ, Vladimír; KLUBERT, Tomáš; MEDVECKÝ, Matej. *[[Encyklopédia vojen]]*. 1. vyd. Bratislava : Ikar, 2020. 357 s. ISBN 978-80-551-5611-8.

## Pozri aj
* Tridsaťročná vojna
* Švédska vojna (1630 až 1635)

## Zdroj

Kategória:Tridsaťročná vojna
Kategória:Vojenské spojenectvá
Kategória:Rímsko-nemecká ríša